《送观可道郎中祠南镇使淮府还京（二首）》
元代·王逢

南镇春回草木青，溪毛犹带旧时馨。
黄尘荏苒民谁赖，黑海沧茫使有星。
为爱宝书探禹穴，岂挥清泪向秦庭。
万艘转饷成山道，想见风云护百灵。

作者简介：（1319—1388）元明间常州府江阴人，字原吉。元至正中，作《河清颂》，台臣荐之，称疾辞。避乱于淞之青龙江，再迁上海乌泥泾，筑草堂以居，自号最闲园丁。辞张士诚征辟，而为之划策，使降元以拒朱氏。明洪武十五年以文学录用，有司敦迫上道，坚卧不起。自称席帽山人。诗多怀古伤今，于张氏之亡，颇多感慨。有《梧溪诗集》七卷，记载元、明之际人才国事，多史家所未备。